smcproject/ml-wiki-sentences huggingface dataset:
അമേരിക്കക്കാരായ വിൽബർ റൈറ്റ് , ഓർവിൽ റൈറ്റ് എന്നീ സഹോദരന്മാരാണ് പിന്നീട് ഗ്ലൈഡറുകളുടെ പരീക്ഷണങ്ങളിൽ കാര്യമായ പുരോഗതി കൈവരിച്ചത്.
ഗ്ലൈഡറുകളിലുള്ള ഇവരുടെ പരീക്ഷണം 1903-ൽ വിമാനത്തിന്റെ കണ്ടുപിടിത്തത്തിലേയ്ക്ക് നയിക്കുകയും ക്രമേണ വിമാനങ്ങൾ ഗ്ലൈഡറുകളെ പുറന്തള്ളി പ്രമുഖസ്ഥാനം കൈയ്യടക്കുകയും ചെയ്തു.
വിമാനങ്ങളുടെ കണ്ടുപിടിത്തം ഗ്ലൈഡറുകളുടെ നിർമ്മാണത്തെ പ്രതികൂലമായി ബാധിച്ചതോടെ ഗ്ലൈഡറുകളുടെ ഗവേഷണം മന്ദഗതിയിലായി.
പിൽക്കാലത്ത് ഇവ വെറും വിനോദോപാധി മാത്രമായി ചുരുങ്ങി.
ഒന്നാം ലോകമഹായുദ്ധത്തിനുശേഷം വാഴ്സാ ഉടമ്പടി പ്രകാരം ജർമ്മനിയ്ക്ക് വിമാനം നിർമ്മിക്കാൻ സാധിക്കാതെ വന്നതിനാൽ അവിടെ ഗ്ലൈഡറുകളുടെ നിർമ്മാണം വീണ്ടും പച്ചപിടിച്ചു.
ഇതിന്റെ ഫലമായി ജർമ്മനി കൂടുതൽ കാര്യക്ഷമമായ ഗ്ലൈഡറുകൾ നിർമ്മിക്കുകയും 1940-ൽ ബെൽജിയത്തിനെതിരായ യുദ്ധത്തിൽ വിമാനത്തിൽ ഘടിപ്പിച്ച ഗ്ലൈഡറുകൾ ഉപയോഗിച്ച് ആക്രമണം നടത്തുകയും ചെയ്തു.
ഇതുകൂടി കാണുക Glider types List of gliders Military glider History Rhön-Rossitten Gesellschaft Schweizer brothers Gliding as a sport Gliding Gliding competition Other unpowered aircraft Rotor kite Unpowered aircraft Unpowered flying toys and models Paper plane Radio-controlled glider അവലംബം പുറത്തേയ്ക്കുള്ള കണ്ണികൾ Wikimedia Commons has media related to Gliders .
Information about all types of glider Sailplane Directory – An enthusiast's web-site that lists manufacturers and models of gliders, past and present.
FAI webpages FAI records – sporting aviation page with international world soaring records in distances, speeds, routes, and altitude Links to all national gliding federations
ഗ്ലൈഫോഡസ് സീസാലിസ്
ക്രാംബിഡേ കുടുംബത്തിലെ ഒരു നിശാശലഭമാണ് ഗ്ലൈഫോഡ്സ് സീസാലിസ്.
1859ൽ ഫ്രാൻസിസ് വാക്കർ ഇത് വിവരിച്ചു.
ശ്രീലങ്ക , ഇന്ത്യ , മ്യാൻമർ , ആൻഡമാൻ ദ്വീപുകൾ , ന്യൂ ഗിനിയ , ബംഗ്ലാദേശ് , ഫിജി , ഹോങ്കോംഗ്, തായ്ലൻഡ് , ഓസ്ട്രേലിയ (ക്വീൻസ് ലാൻഡ്)   എന്നിവിടങ്ങളിൽ ഇത് കാണപ്പെടുന്നു.
ആർട്ടോകാർപസ് റിഗിഡ , ഫൈക്കസ് കാരിക്ക , ആർട്ടോക്കാർപസ് എലാസ്റ്റിക്ക, ആർട്ടോക്കാർപസ്    ഹെറ്റെറോഫില്ലസ് എന്നിവയുൾപ്പെടെ മൊറേസി കുടുംബത്തിൽ പെട്ട ഒരുകൂട്ടം സസ്യങ്ങളെ ഈ  ശലഭ ലാർവകൾ ഭക്ഷണമാക്കുന്നു.
അതിനാൽ ജാക്ക്ഫ്രൂട്ട് ഷൂട്ട് ബോറർ എന്നും ഇവയെ വിളിക്കാറുണ്ട്.
നിയോട്രോപിക്സിൽ കൂടുതലായി കണ്ടുവരുന്ന, കുക്കർബിറ്റേസീയിലെ സസ്യങ്ങളെ ഭക്ഷിക്കുന്ന ഡയഫാനിയ ജനുസ്സിൽ ഗ്ലൈഫോഡസ് സീസാലിസിനെ ഉൾപ്പെടുത്തിയതായി കാണുന്നു അവലംബങ്ങൾ ↑ ↑ ↑
ഗ്ലൈക്കോളിസിസ് ഇംഗ്ലീഷ് വിലാസം https://ml.wikipedia.org/wiki/Glycolysis Glucose G6P F6P F1,6BP GADP DHAP 1,3BPG 3PG 2PG PEP Pyruvate HK PGI PFK ALDO TPI GAPDH PGK PGM ENO PK Glycolysis The metabolic pathway of glycolysis converts glucose to pyruvate by via a series of intermediate metabolites.
Each chemical modification (red box) is performed by a different enzyme.
Steps 1 and 3 consume ATP (blue) and steps 7 and 10 produce ATP (yellow).
Since steps 6-10 occur twice per glucose molecule, this leads to a net production of ATP.
Summary of aerobic respiration
ഗ്ലൂക്കോസ് C 6 H 12 O 6 , പൈറൂവേറ്റ് , CH 3 COCOO − + H + ആയി പരിവർത്തനം ചെയ്യുന്ന ഉപാപചയ വഴിയാണ് ഗ്ലൈക്കോളിസിസ് (from glycose, an older term for glucose + -lysis degradation).
ഈ പ്രക്രിയയിൽ സ്വതന്ത്രമാകുന്ന ഊർജ്ജം ഉയർന്ന ഊർജ്ജ തന്മാത്രകളായ ATP (അഡിനോസിൻ ട്രൈഫോസ്ഫേറ്റ്), NADH (reduced nicotinamide adenine dinucleotide) എന്നിവ രൂപപ്പെടുത്തുന്നതിന് ഉപയോഗിക്കുന്നു.
പത്ത് എൻസൈം ഉൾപ്രേരക രാസപ്രവർത്തനങ്ങളുടെ ഒരു ശ്രേണിയാണ് ഗ്ലൈക്കോളിസിസ്.
ഇതും കാണുക Glycolysis Pathway എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Carbohydrate catabolism Citric acid cycle Cori cycle Fermentation (biochemistry) Gluconeogenesis Glycolytic oscillation Pentose phosphate pathway Pyruvate decarboxylation Triose kinase അവലംബം ബാഹ്യ ലിങ്കുകൾ A Detailed Glycolysis Animation provided by IUBMB ( Adobe Flash Required) The Glycolytic enzymes in Glycolysis Archived 2005-12-21 at the Wayback Machine .
at RCSB PDB Glycolytic cycle with animations at wdv.com Metabolism, Cellular Respiration and Photosynthesis - The Virtual Library of Biochemistry, Molecular Biology and Cell Biology at biochemweb.net The chemical logic behind glycolysis at ufp.pt Expasy biochemical pathways poster at ExPASy Medical Mnemonics .com : 317 5468 metpath : Interactive representation of glycolysis
ഗ്ലൈസീൻ ഇംഗ്ലീഷ് വിലാസം https://ml.wikipedia.org/wiki/Glycine
Gly or G എന്ന ചുരുക്കരൂപമുള്ള കാർബണികവസ്തുവും മാംസ്യനിർമ്മാണത്തിനുപയോഗിക്കുന്ന 20 അമിനോഅമ്ളങ്ങളിൽ ഏറ്റവും ലഘുവായതുമാണ് ഗ്ലൈസീൻ (NH2CH2COOH).
നോൺ-എസ്സൻഷ്യൻ അമിനോഅമ്ളവിഭാഗത്തിലുൾപ്പെടുന്ന ഗ്ലൂക്കോസ് നിർമ്മാണകാരി (ഗ്ലൂക്കോജനിക്) യാണിത്.
GGU, GGC, GGA, GGG എന്നിവയാണ് ഗ്ലൈസീനെ നിർമ്മിക്കുന്ന ജനിതകകോഡോണുകൾ.
നിറമില്ലാത്തതും മധുരമുള്ളതുമായ പരൽ (ക്രിസ്റ്റൽ) ആണിത്.
കൈറൽ (Chiral) രൂപമല്ല.
ഒരു ഹൈഡ്രജൻ ആറ്റം മാത്രമുള്ള സൈഡ് ചെയിനാണ് ഇവയ്ക്കുള്ളത്.
1820ൽ ഹെൻട്രി ബ്രാക്കൊണോട്ട് (Henri Braconnot) ആണ് ഗ്ലൈസീനിനെ കണ്ടെത്തുന്നത്.
ഗ്ലൈസീൻ ജൈവനിർമ്മാണം
അമിനോഅമ്ലമായ സെറീനിൽ നിന്നാണ് ഗ്ലൈസീൻ നിർമ്മിക്കപ്പെടുന്നത്.
3-ഫോസ്ഫോഗ്ലിസറേറ്റിൽ നിന്ന് ലഭിക്കുന്ന സെറീനിനെ സെറീൻ ഹൈഡ്രോക്സി മീഥൈൽ ട്രാൻസ്ഫിറേയ്സ് (Serine hydroxymethyltransferase) എന്ന എൻസൈം പിരിഡോക്സൽ ഫോസ്ഫേറ്റ് എന്ന കോഫാക്ടറിന്റെ സഹായത്താൽ ഗ്ലൈസീനും N5,N10-Methylene tetrahydrofolate ഉം ജലവുമാക്കിമാറ്റുന്നു.
serine + tetrahydrofolate → glycine + N5,N10-Methylene tetrahydrofolate + H2O
സെറീനിന്റെ ബീറ്റാ കാർബണിനെ ടെട്രാ ഹൈഡ്രോ ഫോളിക്കമ്ളത്തിന്റെ സഹായത്താൽ ഒരു കാർബൺ പൂളിലേയ്ക്ക് ചാനലൈസ് ചെയ്യുന്നു.
സൈറീനിന്റെ ആൽഫാ കാർബൺ  ഗ്ലൈസീനിന്റെ ആൽഫാ കാർബണായി മാറുന്നു.
കശേരുകികളുടെ കരളിൽ ഗ്ലൈസീൻ ഉത്പാദനം നടത്തുന്നത് ഗ്ലൈസീൻ സിന്തേയ്സ് (glycine synthase) എന്ന രാസാഗ്നിയാണ്.
ഇത് റിവേഴ്സ് രാസമാറ്റമാണ്.
CO2, NH4, ലിപ്പോഅമൈഡ്, ടെട്രാ ഹൈഡ്രോഫോളിക്  ആസിഡ്, പിരിഡോക്സൽ ഫോസ്ഫേറ്റ് എന്നിവ ഈ പ്രവർത്തനങ്ങൾക്കാവശ്യമാണ്.
CO2 + NH4+ + N5,N10-Methylene tetrahydrofolate + NADH + H+ → Glycine + tetrahydrofolate + NAD+
ത്രിയോണിൻ ആൽഡോലേയ്സ് എന്ന രാസാഗ്നിയുടെ സഹായത്താൽ ത്രിയോണിൻ എന്ന അമിനോഅമ്ളത്തിൽ നിന്നും ഗ്ലൈസീൻ നിർമ്മിക്കപ്പെടുന്നു.
വിഘടനം ഗൈസീൻ ക്ലീവേജ് സിസ്റ്റം
ഗ്ലൈസീൻ ഓക്സിഡേറ്റീവ് ഡീഅമിനേഷന് വിധേയമാകുന്നു.
ഇത് ഗ്ലൈസീൻ സിന്തേയ്സിന്റെ പ്രവർത്തനത്തിന് വിപരീതമായുള്ളതാണ്.
ഇതുവഴി NH3, CO2, THFA (ടെട്രാ ഹൈഡ്രോഫോളിക്  ആസിഡ്), എന്നിവ രൂപപ്പെടുന്നു.
മൾട്ടി-എൻസൈം കോപ്ലക്സ് പ്രവർത്തനമായ ഇതിൽ നിരവധി രാസാഗ്നികൾ പങ്കെടുക്കുന്നു.
ഗ്ലൂക്കോജനിക് പാത്ത്‍വേ
സെറീനാക്കി ഗ്ലൈസീനിനെ മാറ്റിയശേഷം സെറീൻ ഡീഹൈഡ്രറ്റേയ്സ് എന്ന രാസാഗ്നിയുടെ സഹായത്താൽ പിന്നീട് പൈറുവേറ്റാക്കി മാറ്റുന്ന പ്രവർത്തനമാണിത്.
ക്രിയാറ്റിൻ/ ക്രിയാറ്റിൻ ഫോസ്ഫേറ്റ് നിർമ്മാണം
ആർജിനിന്റെ അമിഡിനോ ഗ്രൂപ്പിനെ ഗ്ലൈസീനിലേയ്ക്ക് മാറ്റി ഗ്വാനിഡോ അസറ്റിക് അമ്ലമാക്കുന്നു.
S-അഡിനോസിൽ മെഥിയോണിന്റെ സഹായത്താൽ മീഥൈൽ ട്രാൻസ്ഫിറേയ്സ് എന്ന രാസാഗ്നി ക്രിയാറ്റിൻ നിർമ്മിക്കുന്നു.
ക്രിയാറ്റിൻ കൈനേയ്സിന്റെ സഹായത്താൽ ക്രിയാറ്റിൻ ഫോസ്ഫേറ്റ്  നിർമ്മിക്കപ്പെടുന്നു.
ഹീം നിർമ്മാണം
ALA സിന്തേയ്സ് എന്ന രാസാഗ്നി ഗ്ലൈസീനിനെ സ്കസിനൈൽ CoA യോട് ചേർത്ത് ഡെൽറ്റാ അമിനോ ലെവുലിനിക് അമ്ളം നിർമ്മിക്കുന്നു.
ഹീം നിർമ്മാണത്തിലെ കീ എൻസൈമാണിത്.
പ്യൂരിൻ നിർമ്മാണം
ഗ്ലൈസീനിനെ പ്യൂരിൻ വലയത്തിന്റെ (റിംഗ്) ഭാഗമാക്കി മാറ്റുന്നു.
ഗ്ലൂട്ടാതയോണിൻ നിർമ്മാണം നാഡീയപ്രേക്ഷകം (ന്യൂറോട്രാൻസ്മിറ്റർ)
ബ്രെയിൻ സ്റ്റം, സുഷുമ്ന, റെറ്റിന എന്നിവിടങ്ങളിലെ ന്യൂറോട്രാൻസ്മിറ്ററാണിത് .
ഇത് ക്ലോറൈഡ് സ്പെസിഫിക് ചാനലുകളുടെ തുറക്കലിന് സഹായിക്കുന്നു.
ക്ലോറൈഡ് ന്യൂറോണകളിലേയ്ക്ക് പ്രവേശിക്കുന്നു.
ന്യൂറോണൽ ട്രാഫിക്കിനെ ഇത് തടയുകയാണ് ചെയ്യുന്നത് (nhibitory neurotransmitter).
സ്കിസോഫ്രീനിയ (schizophrenia) ചികിത്സയ്ക്ക് ഇതുപയോഗിക്കുന്നു.
ഗ്ലേഷ്യൽ തടാകം ഇംഗ്ലീഷ് വിലാസം https://ml.wikipedia.org/wiki/Glacial_lake ഗ്ലേഷ്യൽ തടാകം ബൾഗേറിയയിലെ റില പർവതത്തിലെ സെവൻ റില തടാകങ്ങൾ ഹിമയുഗത്തിൽ നിന്നുള്ള ഗ്ലേഷ്യൽ തടാകങ്ങൾക്ക് ഉദാഹരണമാണ്.
ബഹിരാകാശത്ത് നിന്നുള്ള മഹാ തടാകങ്ങളുടെ ദൃശ്യം.
ലോകത്തിലെ ഏറ്റവും വലിയ ഗ്ലേഷ്യൽ തടാകങ്ങളാണ് മഹാ തടാകങ്ങൾ.
ഹിമാനിയുടെ രൂപാന്തരണത്തിന്റെ ഫലമായി സൃഷ്ടിക്കപ്പെടുന്ന ജലാശയമാണ് ഗ്ലേഷ്യൽ തടാകം .
ഹിമാനി ഉണ്ടാകുന്നതിലൂടെ ആദ്യം കര ഇല്ലാതാകുകയും പിന്നീട് ഒഴുകിനടക്കുന്ന മഞ്ഞുകട്ട ഉരുകുകയും ചെയ്യുമ്പോൾ തടാകം രൂപം കൊള്ളുന്നു.
ഏകദേശം 10,000 വർഷങ്ങൾക്ക് മുമ്പ് അവസാന ഹിമയുഗത്തിന്റെ അന്ത്യത്തോടടുത്ത് ഹിമാനികൾ പിൻവാങ്ങാൻ തുടങ്ങി.
പിൻവാങ്ങുന്ന ഹിമാനികൾ പലപ്പോഴും ഡ്രംലിനുകൾക്കോ കുന്നുകൾക്കോ ഇടയിലുള്ള പൊള്ളയായ ഭാഗങ്ങളിൽ വലിയ മഞ്ഞുകട്ടകൾ അവശേഷിപ്പിക്കുന്നു.
ഹിമയുഗം അവസാനിച്ചതോടെ ഇവ ഉരുകി തടാകങ്ങൾ സൃഷ്ടിച്ചു.
വടക്കുപടിഞ്ഞാറൻ ഇംഗ്ലണ്ടിലെ തടാക ജില്ലയിൽ ഇത് വ്യക്തമാണ്.
ഹിമയുഗാനന്തര അവശിഷ്ടങ്ങൾ സാധാരണയായി 4 മുതൽ 6 മീറ്റർ വരെ ആഴത്തിലാണ് കാണപ്പെടുന്നത്.
ഈ തടാകങ്ങൾ പലപ്പോഴും ഡ്രംലിനുകളാൽ ചുറ്റപ്പെട്ടിരിക്കുന്നു.
മൊറൈൻസ്, എസ്കറുകൾ, മണ്ണൊലിപ്പ് ഫലമായുണ്ടാകുന്ന സവിശേഷതകളായ സ്ട്രൈക്കുകളും ചാറ്റർ മാർക്കുകളും ഹിമാനിയുടെ മറ്റ് തെളിവുകളാണ്.
കഴിഞ്ഞ ഹിമയുഗത്തിൽ ഹിമാനികൾ നിറഞ്ഞ പ്രദേശങ്ങളിലെ ലാൻഡ്‌ഫോമുകളുടെ ആകാശ ഫോട്ടോകളിൽ ഈ തടാകങ്ങൾ വ്യക്തമായി കാണാം.
ഈ പ്രദേശങ്ങൾക്ക് സമീപമുള്ള തീരപ്രദേശങ്ങൾ വളരെ ക്രമരഹിതമാണ്, ഇത് ഒരേ ഭൂമിശാസ്ത്ര പ്രക്രിയയെ പ്രതിഫലിപ്പിക്കുന്നു.
ഇതിനു വിപരീതമായി, മറ്റ് പ്രദേശങ്ങളിൽ നദികളുമായി ബന്ധിപ്പിച്ചിരിക്കുന്ന തടാകങ്ങൾ കുറവാണ്.
അവയുടെ തീരപ്രദേശങ്ങൾ സുഗമമാണ്.
ഈ പ്രദേശങ്ങൾ കൂടുതൽ മണ്ണൊലിപ്പുണ്ടാക്കുന്നു .
ഗ്ലേഷ്യൽ തടാകങ്ങളുടെ രൂപവത്കരണവും സ്വഭാവ സവിശേഷതകളും തമ്മിൽ വ്യത്യാസമുണ്ട്, ഇവയെ ഗ്ലേഷ്യൽ മണ്ണൊലിപ്പ് തടാകം, ഐസ് ബ്ലോക്കെഡ് തടാകം, മൊറെയ്ൻ-ഡാംഡ് തടാകം, മറ്റ് ഗ്ലേഷ്യൽ തടാകം, സൂപ്പർഗ്ലേഷ്യൽ തടാകം, ഉപഗ്ലേഷ്യൽ തടാകം എന്നിങ്ങനെ തരംതിരിക്കാം.
ഗ്ലേഷ്യൽ തടാകങ്ങളും കാലാവസ്ഥാ വ്യതിയാനവും
ചെറിയ ഹിമയുഗത്തിന്റെ ഡിഗ്ലേസിയേഷനു ശേഷം ഭൂമിയിൽ ഹിമാനികളുടെ 50 ശതമാനത്തിലധികം നഷ്ടപ്പെട്ടു.
കാലാവസ്ഥാ വ്യതിയാനം മൂലമുണ്ടാകുന്ന ഹിമാനികളുടെ പിൻവാങ്ങലിന്റെ വർദ്ധനയ്‌ക്കൊപ്പം, ജലം തണുത്തുറയുന്നതിൽ നിന്ന് ദ്രാവകാവസ്ഥയിലേയ്ക്ക് ഒരു മാറ്റം ഉണ്ടാകുകയും ലോകമെമ്പാടുമുള്ള ഗ്ലേഷ്യൽ തടാകങ്ങളുടെ വ്യാപ്തിയും അളവും വർദ്ധിക്കുകയും ചെയ്തു.
മിക്ക ഹിമപാത തടാകങ്ങളും ഏഷ്യ, യൂറോപ്പ്, വടക്കേ അമേരിക്ക എന്നിവിടങ്ങളിൽ കാണാം.
തടാകങ്ങളുടെ രൂപവത്കരണത്തിൽ ഏറ്റവും വലിയ വർദ്ധനവ് കാണപ്പെടുന്ന പ്രദേശം തെക്കൻ ടിബറ്റൻ പീഠഭൂമി പ്രദേശമാണ്.
ഗ്ലേഷ്യൽ തടാക രൂപീകരണത്തിലെ ഈ വർദ്ധനവ് ഡാമിംഗ്, മൊറെയ്ൻ, ഐസ് എന്നിവയുടെ തകർച്ച മൂലമുണ്ടായ വെള്ളപ്പൊക്ക സംഭവങ്ങൾ സൂചിപ്പിക്കുന്നു അവസാദങ്ങൾ
ഗ്ലേഷ്യൽ തടാകങ്ങളിൽ കാണപ്പെടുന്ന അവശിഷ്ടത്തിന്റെ അളവ് നാല് മുതൽ ആറ് മീറ്റർ വരെ ആഴത്തിൽ വ്യത്യാസപ്പെടുന്നു.
ജൈവ ചെളി, ഗ്ലേഷ്യൽ കളിമണ്ണ്, സിൽട്ടി കളിമണ്ണ്, മണലുകൾ എന്നിവ രൂപപ്പെടുന്ന സമയത്തെ അടിസ്ഥാനമാക്കി ഇതിന് പൊതുവായ സ്ട്രാറ്റിഗ്രാഫിക് ശ്രേണി കാണപ്പെടുന്നു.
കാലക്രമേണ ഗ്ലേഷ്യൽ തടാകത്തിന്റെ അവശിഷ്ടങ്ങൾ മാറ്റത്തിന് വിധേയമാകുന്നു.
ഇംഗ്ലീഷ് തടാക ജില്ലയിൽ കാണുന്നത് പോലെ, തടാകങ്ങളുടെ അടിയിലുള്ള അവശിഷ്ടങ്ങളുടെ പാളികളിലൂടെ മണ്ണൊലിപ്പിന്റെ തോതിന്റെ തെളിവ് ലഭിക്കുന്നു.
അവശിഷ്ടങ്ങളിലെ മൂലക രൂപീകരണം മണ്ണിനുള്ളിലെ ഇരുമ്പ്, മാംഗനീസ് തുടങ്ങിയ മൂലകങ്ങളുടെ കടന്നുകയറ്റത്തിലൂടെയാണ് സംഭവിക്കുന്നത്.
തടാകക്കരയ്ക്കുള്ളിൽ ഈ മൂലകങ്ങളുടെ വ്യാപനമാണ് ഡ്രെയിനേജ് തടത്തിന്റെ അവസ്ഥയ്ക്കും ജലത്തിന്റെ രാസഘടനയ്ക്കും കാരണം.
അവശിഷ്ട നിക്ഷേപങ്ങൾ മൃഗങ്ങളെയും സ്വാധീനിക്കുന്നു.
ബയോകെമിക്കൽ മൂലകങ്ങളായ ഫോസ്ഫറസ്, സൾഫർ ഉൾപ്പെടെയുള്ള മൂലകങ്ങൾ അവ ജൈവ ജീവികളിൽ കാണപ്പെടുന്നു.
അവശിഷ്ടങ്ങളിൽ കാണപ്പെടുന്ന ഹാലോജനുകളുടെയും ബോറോണിന്റെയും അളവ് മണ്ണൊലിപ്പ് പ്രവർത്തനത്തിന്റെ ഫലമാണ്.
നിക്ഷേപത്തിന്റെ നിരക്ക് നിക്ഷേപിച്ച അവശിഷ്ടങ്ങളിലെ ഹാലോജന്റെയും ബോറോണിന്റെയും അളവിനെ കാണിക്കുന്നു.
ഹിമാനികൾ കടന്നുപോകുന്ന പാറയിലെ ധാതുക്കളും ഹിമാനികളോടൊപ്പം ചേരുന്നു.
ഈ ധാതുക്കൾ തടാകത്തിന്റെ അടിയിൽ അവശിഷ്ടങ്ങളായി മാറുന്നു.
കൂടാതെ ചില പാറ പൊടി ജല നിരയിൽ അടിയുകയും ചെയ്യുന്നു.
ഈ അടിയുന്ന ധാതുക്കളിൽ ആൽഗകളുടെ വലിയൊരു കൂട്ടം വളരുന്നു.
ഇത് ജലത്തിന് പച്ചനിറത്തിന്റെ പ്രതീതി ജനിപ്പിക്കുന്നു.
ബയോട്ടിക് ഇക്കോസിസ്റ്റം ഐസ്ലാന്റിലെ ജോകുൽസാർലൺ ഗ്ലേഷ്യൽ തടാകത്തിൽ നീന്തിത്തുടിക്കുന്ന സീൽ.
ഗ്ലേഷ്യൽ തടാകങ്ങളിൽ ജൈവവൈവിധ്യവും ഉൽപാദനക്ഷമതയും കുറവാണ്.
കാരണം തണുപ്പുമായി പൊരുത്തപ്പെടുന്ന ജീവജാലങ്ങൾക്ക് മാത്രമേ അവയുടെ കഠിനമായ അവസ്ഥകളെ നേരിടാൻ കഴിയൂ.
ഗ്ലേഷ്യൽ റോക്ക് ഫ്ലോറും കുറഞ്ഞ പോഷകത്തിന്റെ അളവും ഒളിഗോട്രോഫിക്ക് അന്തരീക്ഷം സൃഷ്ടിക്കുന്നു.
അവിടെ കുറച്ച് ഇനം പ്ലാങ്ക്ടൺ, മത്സ്യം, ബെന്തിക് ജീവികൾ എന്നിവ വസിക്കുന്നു.
ഒരു തടാകമാകുന്നതിന് മുമ്പ് ഹിമാനികളുടെ പിൻവാങ്ങലിന്റെ ആദ്യ ഘട്ടത്തിന്റെ ഭാഗമായി ആവശ്യത്തിന് ശുദ്ധജലം ഉരുകി ആഴമില്ലാത്ത ഒരു തടാകമായി മാറുന്നു.
അറ്റ്ലാന്റിക് സമുദ്രത്തിന്റെ അരികിൽ സ്ഥിതിചെയ്യുന്ന ഐസ്‌ലാൻഡിന്റെ ജോകുൾസാർലൻ ഗ്ലേഷ്യൽ ലഗൂണിന്റെ കാര്യത്തിൽ, വേലിയേറ്റത്തിലൂടെ ഹിമാനിയുടെ അരികിലേക്ക് ഒരു കൂട്ടം മത്സ്യങ്ങളെ കൊണ്ടുവന്നിരുന്നു.
ഈ മത്സ്യങ്ങൾ പക്ഷികൾ മുതൽ സമുദ്ര സസ്തനികൾ വരെ ഭക്ഷണത്തിനായി തിരയുന്ന ധാരാളം വേട്ടക്കാരെ ആകർഷിക്കുന്നു.
ഈ വേട്ടക്കാരിൽ ആർട്ടിക് ടേണുകൾ , ആർട്ടിക് സ്കുവ എന്നിവ വരെ ഉൾപ്പെടുന്നു.
വളരെക്കാലം കൊണ്ട് രൂപംകൊണ്ട ഗ്ലേഷ്യൽ തടാകങ്ങളിൽ അയൽ‌നദികളുടെ കൈവഴികളിലൂടെയോ മറ്റ് ഗ്ലേഷ്യൽ റഫ്യൂജിയകളിലൂടെയോ (പ്രതികൂല സാഹചര്യങ്ങളിൽ, പ്രത്യേകിച്ച് ഹിമപാതത്തിലൂടെ ജീവജാലങ്ങൾക്ക് നിലനിൽക്കാൻ കഴിയുന്ന ഒരു പ്രദേശം) ഉണ്ടാകുന്ന ജന്തുജാലങ്ങളുടെ വൈവിധ്യമാർന്ന ആവാസവ്യവസ്ഥ കാണപ്പെടുന്നു.
ഉദാഹരണത്തിന്, കഴിഞ്ഞ 14,000 വർഷത്തിനുള്ളിൽ മിസിസിപ്പി ബേസിൻ റെഫ്യൂജിയ വഴി വലിയ തടാക തടത്തിലെ പല നേറ്റീവ് ഇനങ്ങളും കടന്നിരുന്നു.
സാമൂഹിക കാഴ്ചപ്പാടുകൾ Argentino glacial lake at the base of Perito Moreno glacier in Argentina.
ഒരു പ്രദേശത്തെ ജലവിതരണം നടത്തുന്നതിനുള്ള ശുദ്ധജല സംഭരണമായി ഗ്ലേഷ്യൽ തടാകങ്ങൾ പ്രവർത്തിക്കുകയും ജലവൈദ്യുതിയിൽ നിന്നുള്ള വൈദ്യുതി ഉൽപാദകരായി പ്രവർത്തിക്കുകയും ചെയ്യുന്നു.
ഗ്ലേഷ്യൽ തടാകങ്ങളുടെ സൗന്ദര്യാത്മക സ്വഭാവം ടൂറിസം വ്യവസായത്തിന്റെ ആകർഷണത്തിലൂടെ സാമ്പത്തിക രംഗത്തെ ഉത്തേജിപ്പിക്കുന്നു.
വാണിജ്യ ബോട്ടുകളിലെ വിനോദയാത്രയിൽ പങ്കെടുക്കുന്നതിനായി ആയിരക്കണക്കിന് വിനോദസഞ്ചാരികൾ പ്രതിവർഷം ഐസ്‌ലാൻഡിലെ ജോകുൽസാർലനിലെ ഗ്ലേഷ്യൽ ലഗൂൺ സന്ദർശിക്കുന്നു.
ഓരോ രണ്ട് മുതൽ നാല് വർഷം ആയിരക്കണക്കിന് ആളുകൾ അർജന്റീനയിലെ അർജന്റീനോ ഗ്ലേഷ്യൽ തടാകം സന്ദർശിച്ച് പെരിറ്റോ മൊറേനോ ഹിമാനിയുടെ ചാക്രികമായി രൂപംകൊണ്ട ഐസ് കമാനത്തിന്റെ തകർച്ചയ്ക്ക് സാക്ഷ്യം വഹിക്കുന്നു.
പാറ്റഗോണിയയിലെ ഏറ്റവും വലിയ യാത്രാ സ്ഥലങ്ങളിൽ ഒന്നാണിത്.
ചിത്രശാല ബൾഗേറിയയിലെ പിരിൻ പർവതത്തിലെ വല്യവിഷ്കി തടാകവും ഗേസി കൊടുമുടിയും.
സ്പെയിനിലെ ടെന താഴ്‌വരയിലുള്ള ഇബാൻ ഡി സബോക്കോസ്.
ഹിമാനി തടാകങ്ങളുടെ അരഗോണീസ് ഭാഷയിലെ പ്രാദേശിക പദമാണ് "ഇബാൻ".
ഐസ്‌ലാൻഡിലെ ഗ്ലേഷ്യൽ തടാകമായ ജകുൽസാർലാൻ .
വലതുവശത്ത്, ഹിമാനിയായ വത്‌നജാകുൾ.
, ബൾഗേറിയയിലെ റിലാ പർവതത്തിലെ മുസാലയിലെ മാരിറ്റ്സ നദിയിൽ നിന്നുല്ഭവിക്കുന്ന ഗ്ലേഷ്യൽ തടാകങ്ങൾ.
മൊണ്ടാനയിലെ മിസ്സൗള ഗ്ലേഷ്യൽ തടാകത്തിൽ നിന്നുള്ള ലാമിനേറ്റഡ് കളിമൺ കല്ല് പാകിസ്താനിലെ കഗാൻ വാലിയിലെ സെയ്ഫ് ഉൽ മാലൂക്ക് തടാകം .
ബൾഗേറിയയിലെ Pirinപിരിൻ പർവതത്തിലെ സമോഡിവ്‌സ്കി തടാകങ്ങളിലൊന്ന് ഇതും കാണുക Great Lakes of North America Glacial history of Minnesota Proglacial lake Moraine-dammed lake Subglacial lake Zungenbecken അവലംബം
ഗ്ലൈക്കോജൻ ഒരു ഗ്ലൈക്കോജൻ തന്മാത്രയിലെ ഗ്ലൂക്കോസ് യൂണിറ്റുകളുടെ ഒരു ശാഖിത സ്ട്രോണ്ടിന്റെ ആറ്റോമിക് ഘടനയുടെ ഒരു കാഴ്ച.
മൃഗങ്ങളിലും മനുഷ്യരിലും സംഭരിച്ചിരിക്കുന്ന ഊർജ്ജത്തിന്റെ ഒരു രൂപമായ ഒരു കോംപ്ലക്സ് കാർബോഹൈഡ്രേറ്റാണ് ഗ്ലൈക്കോജൻ .
ശരീരത്തിൽ പ്രത്യേകിച്ച് കരളിലും പേശി കോശങ്ങളിലും ഗ്ലൂക്കോസിന്റെ പ്രാഥമിക സംഭരണ ​​രൂപമായി പ്രവർത്തിക്കുന്നു.
വളരെ ശാഖിതമായ ഘടനയിൽ പരസ്പരം ബന്ധിപ്പിച്ചിരിക്കുന്ന നിരവധി ഗ്ലൂക്കോസ് തന്മാത്രകൾ ചേർന്ന ഒരു പോളിസാക്രറൈഡാണ് ഗ്ലൈക്കോജൻ.
രക്തത്തിലെ ഗ്ലൂക്കോസിന്റെ അളവ് നിലനിർത്തുന്നതിനും വിവിധ ടിഷ്യൂകൾക്കും അവയവങ്ങൾക്കും ഊർജ്ജം നൽകുന്നതിനും ഗ്ലൈക്കോജൻ അത്യാവശ്യമാണ്.
ഭക്ഷണത്തിലെ കാർബോഹൈഡ്രേറ്റുകളിൽ നിന്ന് ശരീരത്തിന് അധിക ഗ്ലൂക്കോസ് ലഭ്യമാകുമ്പോൾ ഈ ഗ്ലുക്കോസിനെ  പിന്നീട് ഉപയോഗത്തിനായി ഗ്ലൈക്കോജനായി മാറ്റുകയും സംഭരിക്കുകയും ചെയ്യുന്നു.
പ്രധാനമായും കരളിലും പേശികളിലും സംഭവിക്കുന്ന ഈ പ്രക്രിയ ഗ്ലൈക്കോജെനിസിസ് എന്നറിയപ്പെടുന്നു.
ശരീരത്തിന് ഊർജം ആവശ്യമായി വരുമ്പോൾ പെട്ടെന്ന് വിഘടിച്ച് ഗ്ലൂക്കോസായി പുറത്തുവിടാൻ കഴിയുന്ന എളുപ്പത്തിൽ ലഭ്യമായ ഊർജ്ജ സ്രോതസ്സായി ഗ്ലൈക്കോജൻ പ്രവർത്തിക്കുന്നു.
ശാരീരിക പ്രവർത്തനങ്ങൾ അല്ലെങ്കിൽ ഉപവാസം പോലുള്ള ഊർജ്ജ ആവശ്യകത വർദ്ധിക്കുന്ന സമയങ്ങളിൽ, ഗ്ലൈക്കോജെനോലിസിസ് എന്ന പ്രക്രിയയിലൂടെ ശരീരം ഗ്ലൈക്കോജനെ വിഘടിപ്പിക്കുന്നു.
ഗ്ലോക്കോമ ഇംഗ്ലീഷ് വിലാസം https://ml.wikipedia.org/wiki/Glaucoma
കണ്ണിൽ നിന്ന് തലച്ചോറിലേയ്ക്ക് കാഴ്ച്ചാസിഗ്നലുകൾ എത്തിക്കുന്ന ഒപ്റ്റിക് നാഡിക്ക് ഒരു പ്രത്യേക തരത്തിൽ കേടുപാടുണ്ടാക്കുന്ന അസുഖമാണ് ഗ്ലോക്കോമ (Glaucoma) .
തുടക്കത്തിലേ കണ്ടെത്തി ചികിത്സിച്ചില്ലെങ്കിൽ ഇത് ബാധിക്കുന്ന കണ്ണിന് സ്ഥായിയായ അന്ധതയുണ്ടാകും.
കണ്ണിന്റെ ലെൻസിനും കോർണിയയ്ക്കും ഇടയിലുള്ള മുൻ ചേമ്പറിലും പിൻ ചേമ്പറിലുമുള്ള അക്വസ് ഹ്യൂമറിന്റെ മർദ്ദം വർദ്ധിക്കുന്നതുകൊണ്ടാണ് അസുഖമുണ്ടാകുന്നത്.
" നേത്രാതിമർദ്ദം (ഓക്യുലാർ ഹൈപ്പർടെൻഷൻ)" എ‌ന്ന പ്രയോഗം ഗ്ലോക്കോമ ബാധിച്ചിട്ടുണ്ടെങ്കിലും ഒപ്റ്റിക് നാഡിക്ക് കേടുകളൊന്നുമില്ലാത്ത അവസ്ഥയെ വിളിക്കാറുണ്ട്.
ആന്റീരിയർ ചേമ്പറിലെ മർദ്ദം കൂടിയിട്ടില്ലെങ്കിലും ഒപ്റ്റിക് നാഡിക്ക് കേടുള്ള അവസ്ഥയെ 'നോർമൽ ടെൻഷൻ" ഗ്ലോക്കോമ എന്ന് വിളിക്കാറുണ്ട്.
മർദ്ദം വർദ്ധിക്കുന്നത് റെറ്റിനയിലെ ഗാംഗ്ലിയോൺ കോശങ്ങളെ ബാധിക്കും.
കണ്ണിലെ മർദ്ദം 21 mmHg or 2.8 kPa -നു മുകളിലാകുന്നത് ഗ്ലോക്കോമയുണ്ടാക്കാനു‌ള്ള സാദ്ധ്യത വർദ്ധിപ്പിക്കും.
ഇത് ആദ്യമേകണ്ടുപിടിച്ചാൽ ഗ്ലോക്കോമ മൂലമുള്ള അന്ധത ഒഴിവാക്കാനും സാധിക്കും.
ഗ്ലോക്കോമ, കുട്ടികളിലെ ഗ്ലോക്കോമ, ഓപ്പൺ ആംഗിൾ ഗ്ലോക്കോമ, ക്ലോസ്ഡ് ആങ്കിൾ ഗ്ലോക്കോമ, നോർമൽ ടെൻഷൻ ഗ്ലോക്കോമ, ഉപോൽപ്പന്നപരമായ ഗ്ലോക്കോമ എന്നിങ്ങനെ പല വിഭാഗങ്ങളായി തിരിക്കാവുന്നതാണ്.
കണ്ണിലെ അക്വസ് അറയുടെ ആംഗിളിന് ജൻമനാ ഉണ്ടാകുന്ന തകരാറാണ് കുട്ടികളിലെ ഗ്ലോക്കോമയ്ക്ക് പ്രധാന കാരണം.
ഐറിസും കോർണിയയും തമ്മിലുള്ള കോണാണ് ആംഗിൾ എന്ന പദം കൊണ്ട് വിവക്ഷിക്കുന്നത്.
ഇവിടെയുള്ള ട്രബിക്കുലാർ മെഷ്‌വർക്കിലൂടെയാണ് അക്വസ് ഹ്യൂമർ നീക്കം ചെയ്യപ്പെടുന്നത്.
ക്ലോസ്ഡ് ആങ്കിൾ ഗ്ലോക്കോമ വേദന എന്ന ലക്ഷണത്തോടുകൂടി പെട്ടെന്നു കണ്ടുപിടിക്കപ്പെടും.
അതിനാൽ ഇത് ചികിത്സിക്കപ്പെടാനുള്ള സാദ്ധ്യത കൂടുതലാണ്.
ഓപ്പൺ ആങ്കിൾ ഗ്ലോക്കോമയിൽ മർദ്ദം സാവധാനമാണ് വർദ്ധിക്കുന്നതെന്നതിനാൽ അന്ധത ബാധിച്ചതിനുശേഷമേ ഇത് ശ്രദ്ധയിൽ പെടുകയുള്ളൂ.
ഉപോൽപ്പന്നപരമായ ഗ്ലോക്കോമ തിമിരം, കണ്ണിലെ മുറിവുകൾ, അമിതമായ സ്റ്റീറോയ്ഡ് ഉപയോഗം എന്നിങ്ങനെ പല കാരണങ്ങൾ കൊണ്ട് ഉണ്ടാവാം
അന്ധത ബാധിച്ചതിനുശേഷം കൂടുതൽ രൂക്ഷമാകാതെ തടയാനേ സാധിക്കൂ.
നഷ്ടപ്പെട്ട കാഴ്ച്ച (ഭാഗികമായത്) തിരിച്ചു നേടാൻ സാധിക്കില്ല.
ലോകമാസകലമുള്ള കണക്കു നോക്കിയാൽ തിമിരം കഴിഞ്ഞാൽ ഏറ്റവും കൂടുതൽ അന്ധതയ്ക്ക് കാരണമാകുന്നത് ഗ്ലോക്കോമയാണ്.
50 വയസ്സിൽ കൂടുതൽ പ്രായമുള്ള 200 പേരിൽ ഒരാൾക്കുവീതം ഗ്ലോക്കോമ ബാധയുണ്ട്.
80 വയസ്സിനു മേൽ പ്രായമുള്ളവരിൽ പത്തിലൊന്നു പേർക്കും ഈ അസുഖം കാണപ്പെടുന്നു.
ഗ്രീക്ക് ഭാഷയിലെ γλαύκωμα, എന്ന വാക്കിൽ നിന്നാണ് ഗ്ലോക്കോമ എന്ന പദത്തിന്റെ ഉത്ഭവം.
"ലെൻസിന്റെ അതാര്യത" എന്നാണത്രേ ഗ്രീക്ക് വാക്കിന്റെ അർത്ഥം.
(ഗ്ലോക്കോമയും തിമിരവും തമ്മിലുള്ള വ്യത്യാസം 1705 വരെ കണ്ടുപിടിക്കപ്പെട്ടിരുന്നില്ല).
ഓപ്പൺ ആംഗിൾ, ക്ലോസ്ഡ് ആങ്കിൾ എന്ന രണ്ടു പ്രധാന തരം ഗ്ലോക്കോമയാണുള്ളത്.
അമേരിക്കയിലെ 90% ഗ്ലോക്കോമയും ഓപ്പൺ ആംഗിൾ തരമാണ്.
ഇത് വേദനാരഹിതവും സാവധാനം പ്രശ്നമുണ്ടാക്കുന്നതുമായ ഇനമാണ്.
സാവധാനത്തിൽ ദൃഷ്ടി മണ്ഡലം ചുരുങ്ങുന്നതാണ് രോഗലക്ഷണം.
ഒഫ്താൽമോസ്കോപ്പ് ഉപയോഗിച്ചു പരിശോധിക്കുമ്പോൾ വ്യത്യാസങ്ങൾ കാണാനും സാധിക്കും.
ലക്ഷണങ്ങൾ: മങ്ങിയ പ്രകാശത്തിലെ കാഴ്ചക്കുറവ് ഏതെങ്കിലും ഒരു ഭാഗം മാത്രം കാണാൻ സാധിക്കാതെ വരുക നടക്കാൻ പ്രയാസം.
ഏഷ്യൻ രാജ്യങ്ങളിൽ പകുതിയോളം കേസുകളും ക്ലോസ്ഡ് ആങ്കിൾ ഗ്ലോക്കോമ എന്ന ഇനത്തിൽ പെടുന്നു.
കണ്ണിന് പെട്ടെന്നുണ്ടാകുന്ന വേദന, പ്രകാശസ്രോതസ്സുകൾക്ക് ചുറ്റും പ്രകാശവലയം കാണുന്നതായി തോന്നുക, കണ്ണിലെ മർദ്ദം വളരെ ഉയർന്ന നിലയിലാവുക ( കാരണം
കണ്ണിലെ മുന്നറയായ അക്വസ് അറയിൽ നിന്നും അക്വസ് ദ്രവത്തിന്റെ രക്തത്തിലേയ്ക്കുള്ള പുനരാഗിരണം തടസ്സപ്പെടുന്നത് മൂലം കണ്ണിൽ മർദ്ദം വർധിക്കുന്നതാണ് ഇതിന് കാരണം.
ഗ്ലോക്കോമ മൂലം ദൃഷ്ടിപടലത്തിലെ (റെറ്റിന) പ്രകാശഗ്രാഹികൾക്കും നേത്രനാഡിക്കും ക്ഷതം സംഭവിക്കാനുള്ള സാധ്യതയുണ്ട്.
ഒപ്റ്റോമെട്രിസ്റ്റുകളും നേത്രരോഗവിദഗ്ദ്ധരും നടത്തുന്ന സാധാരണ നേത്രപരിശോധനയുടെ ഭാഗമായാണ് ഗ്ലോക്കോമയ്ക്കുള്ള സ്ക്രീനിംഗ് സാധാരണയായി നടത്തുന്നത്.
ഗ്ലോക്കോമയ്ക്കുള്ള പരിശോധനയിൽ ടോണോമെട്രി വഴിയുള്ള ഇൻട്രാക്യുലർ മർദ്ദത്തിന്റെ അളവുകൾ, ആന്റീരിയർ ചേംബർ ആംഗിൾ പരിശോധന അല്ലെങ്കിൽ ഗോണിയോസ്കോപ്പി, ഒപ്റ്റിക് നാഡിക്ക് എന്തെങ്കിലും തകരാറുണ്ടോയെന്ന് പരിശോധിക്കൽ, അല്ലെങ്കിൽ കപ്പ്-ടു-ഡിസ്ക് അനുപാതത്തിൽ മാറ്റം, റിം രൂപവും വാസ്കുലർ മാറ്റവുംഎന്നിവ ഉൾപ്പെടുത്തണം.
ഔപചാരിക വിഷ്വൽ ഫീൽഡ് പരിശോധന നടത്തണം.
ഒപ്റ്റിക്കൽ കോഹെറൻസ് ടോമോഗ്രഫി, സ്കാനിംഗ് ലേസർ പോളാരിമെട്രി, കൂടാതെ / അല്ലെങ്കിൽ സ്കാനിംഗ് ലേസർ ഒഫ്താൽമോസ്കോപ്പി (ഹൈഡൽബർഗ് റെറ്റിനൽ ടോമോഗ്രാം) പോലുള്ള ഇമേജിംഗ് ടെക്നിക്കുകൾ ഉപയോഗിച്ച് റെറ്റിനൽ നാഡി ഫൈബർ പാളി വിലയിരുത്താനാകും.
ഗ്ലോക്കോമയുടെ ഏറ്റവും വ്യക്തമായ അടയാളമാണ് വിഷ്വൽ ഫീൽഡ് നഷ്ടം, എന്നാൽ ഈ ലക്ഷണം ഗ്ലോക്കോമയുടെ തുടക്കത്തിൽ കാണാറില്ല.
ടോണോമെട്രിയുടെ എല്ലാ രീതികളിലും കോർണിയൽ കനം കാരണം തെറ്റുകൾ സംഭവിക്കാൻ സാധ്യതയുണ്ട് അതിനാൽ,ടോണോമെട്രിയോടൊപ്പം സെൻട്രൽ കോർണിയൽ കനം (സിസിടി) അളക്കുന്നതിന് പാക്കിമെട്രി കൂടി ചെയ്യണം.
ശരാശരിയേക്കാൾ കട്ടിയുള്ള കോർണിയ 'യഥാർഥ' മർദ്ദത്തേക്കാൾ ഉയർന്ന മർദ്ദം കാണിക്കും, അതേസമയം ശരാശരിയേക്കാൾ കനംകുറഞ്ഞ കോർണിയ 'യഥാർഥ' മർദ്ദത്തേക്കാൾ താഴ്ന്ന മർദ്ദം കാണിക്കും.
കോർ‌ണിയൽ‌ ജലാംശം, ഇലാസ്റ്റിക് പ്രോപ്പർട്ടികൾ‌ മുതലായവ മൂലവും മർദ്ദം അളക്കുന്നതിൽ‌ പിശക് സംഭവിക്കുന്നതിനാൽ‌, സി‌സി‌ടി അളവുകളെ മാത്രം അടിസ്ഥാനമാക്കി സമ്മർദ്ദ അളവുകൾ‌ ക്രമീകരിക്കാൻ‌ കഴിയില്ല.
ഫ്രീക്വൻസി ഡബിളിങ് ഇല്ല്യൂഷൻ ഉപയോഗിച്ച് ഗ്ലോക്കോമ കണ്ടെത്താൻ കഴിയും.
ലിംഗം, വംശം, മരുന്ന് ഉപയോഗത്തിന്റെ ചരിത്രം, അപവർത്തന ദോഷം, പാരമ്പര്യം, കുടുംബ ചരിത്രം എന്നിവയുടെ പരിശോധനയ്ക്കും ഗ്ലോക്കോമയിൽ പ്രാധാന്യമുള്ളതാണ്.
/ref വർഗ്ഗീകരണം
ഗ്ലോക്കോമയെ പ്രത്യേക തരങ്ങളായി തിരിച്ചിട്ടുണ്ട്.
പ്രാഥമിക ഗ്ലോക്കോമയും അതിന്റെ വകഭേദങ്ങളും
പ്രാഥമിക ഗ്ലോക്കോമ (H40.1-H40.2) പ്രാഥമിക ഓപ്പൺ ആംഗിൾ ഗ്ലോക്കോമ, ക്രോണിക് ഓപ്പൺ ആംഗിൾ ഗ്ലോക്കോമ, ക്രോണിക് സിമ്പിൾ ഗ്ലോക്കോമ, ഗ്ലോക്കോമ സിംപ്ലക്‌സ് എന്നും അറിയപ്പെടുന്നു.
* ഹൈ ടെൻഷൻ ഗ്ലോക്കോമ * ലോ-ടെൻഷൻ ഗ്ലോക്കോമ പ്രൈമറി ആംഗിൾ ക്ലോഷർ ഗ്ലോക്കോമ, പ്രൈമറി ക്ലോസ്ഡ് ആംഗിൾ ഗ്ലോക്കോമ, ഇടുങ്ങിയ ആംഗിൾ ഗ്ലോക്കോമ, പ്യൂപ്പിൾ-ബ്ലോക്ക് ഗ്ലോക്കോമ, അക്യൂട്ട് കൺജസ്റ്റീവ് ഗ്ലോക്കോമ * അക്യൂട്ട് ആംഗിൾ ക്ലോഷർ ഗ്ലോക്കോമ ( എ.എ.സി.ജി) * ക്രോണിക് ആംഗിൾ ക്ലോഷർ ഗ്ലോക്കോമ * ഇടവിട്ടുള്ള ആംഗിൾ ക്ലോഷർ ഗ്ലോക്കോമ * ക്രോണിക് ഓപ്പൺ-ആംഗിൾ ക്ലോഷർ ഗ്ലോക്കോമയിൽ സൂപ്പർ‌പോസ് ചെയ്തു ("സംയോജിത സംവിധാനം" - അസാധാരണം)
പ്രാഥമിക ഗ്ലോക്കോമയുടെ വകഭേദങ്ങൾ പിഗ്മെന്ററി ഗ്ലോക്കോമ എക്സ്ഫോളിയേഷൻ ഗ്ലോക്കോമ , സ്യൂഡോ എക്സ്ഫോളിയേറ്റീവ് ഗ്ലോക്കോമ അല്ലെങ്കിൽ ഗ്ലോക്കോമ ക്യാപ്‌സുലർ എന്നും അറിയപ്പെടുന്നു പ്രാഥമിക ജുവനൈൽ ഗ്ലോക്കോമ പ്രാഥമിക ആംഗിൾ ക്ലോഷർ ഗ്ലോക്കോമ
ഐറിസും ട്രാബെക്കുലർ മെഷ് വർക്കും തമ്മിലുള്ള സമ്പർക്കം മൂലമാണ് പ്രാഥമിക ആംഗിൾ ക്ലോഷർ ഗ്ലോക്കോമ ഉണ്ടാകുന്നത്, ഇത് കണ്ണിൽ നിന്ന് അക്വസ് പുറത്തേക്ക് ഒഴുകുന്നത് തടയുന്നു.
ഐറിസും ട്രാബെക്കുലർ മെഷ് വർക്കും (ടിഎം) തമ്മിലുള്ള ഈ സമ്പർക്കം അക്വസ് ഉൽപാദനത്തിന്റെ വേഗത നിലനിർത്തുന്നതിൽ പരാജയപ്പെടുകയും മർദ്ദം ഉയരുകയും ചെയ്യുന്നു.
എല്ലാ കേസുകളിലും പകുതിയിലും, ഐറിസും ടി‌എമ്മും തമ്മിലുള്ള നീണ്ട സമ്പർക്കം സൈനേകിയയുടെ രൂപീകരണത്തിന് കാരണമാകുന്നു.
ഇവ അക്വസ് ഒഴുക്കിന്റെ സ്ഥിരമായ തടസ്സത്തിന് കാരണമാകുന്നു.
ചില സന്ദർഭങ്ങളിൽ, കണ്ണിൽ മർദ്ദം അതിവേഗം വർദ്ധിക്കുകയും വേദനയ്ക്കും ചുവപ്പിനും കാരണമാവുകയും ചെയ്യും.
"അക്യൂട്ട്" ആംഗിൾ അടയ്ക്കൽ എന്ന് വിളിക്കപ്പെടുന്ന ഈ സാഹചര്യത്തിൽ, കാഴ്ച മങ്ങുകയും തിളക്കമുള്ള ലൈറ്റുകൾക്ക് ചുറ്റും ഹാലോസ് കാണുകയും ചെയ്യാം.
തുടർ ലക്ഷണങ്ങളിൽ തലവേദനയും ഛർദ്ദിയും ഉൾപ്പെടാം.
ശാരീരിക ലക്ഷണങ്ങളിൽ നിന്നും രോഗലക്ഷണങ്ങളിൽ നിന്നുമാണ് രോഗനിർണയം നടത്തുന്നത്.
മിഡ്-ഡൈലേറ്റഡ് പ്യൂപ്പിൾ, പ്യൂപ്പിളിന് പ്രകാശത്തോട് പ്രതികരണം കുറവ്, കോർണിയ എഡെമാറ്റസ് (മേഘാവൃതമായ) ആയി കാഴ്ച കുറയുന്നു, ചുവപ്പ്, വേദന എന്നിവയാണ് പ്രധാന ലക്ഷണങ്ങൾ.
എന്നിരുന്നാലും, ഭൂരിഭാഗം കേസുകളും തുടക്കത്തിൽ ലക്ഷണങ്ങളില്ലാത്തവയാണ്.
കാഴ്ചശക്തി നഷ്ടപ്പെടുന്നതിനുമുമ്പ്, ഈ കേസുകൾ നേത്ര പരിശോധനയിലൂടെ മാത്രമേ തിരിച്ചറിയാൻ കഴിയൂ, സാധാരണയായി ഒരു നേത്ര സംരക്ഷണ വിദഗ്ദ്ധന്.
ലക്ഷണങ്ങൾ നിയന്ത്രിച്ചു കഴിഞ്ഞാൽ, ചികിൽസയുടെ ആദ്യ പടി (പലപ്പോഴും നിർണ്ണായകമായ) ലേസർ ഐറിഡോടൊമി ആണ്.
ഇത് Nd: YAG അല്ലെങ്കിൽ ആർഗൺ ലേസറുകൾ ഉപയോഗിച്ചോ അല്ലെങ്കിൽ ചില സന്ദർഭങ്ങളിൽ പരമ്പരാഗത ഇൻ‌സിഷണൽ ശസ്ത്രക്രിയയിലൂടെയോ ചെയ്യാം.
ഐറിസും ട്രാബെക്കുലർ മെഷ് വർക്കും തമ്മിലുള്ള സമ്പർക്കം മൂലമുള്ള അക്വസ് ഒഴുക്കിലെ തടസ്സം മാറ്റുക എന്നതാണ് ചികിത്സയുടെ ലക്ഷ്യം.
നേരത്തെയുള്ളതും മിതമായതുമായ കേസുകളിൽ, 75% കേസുകളിലും ആംഗിൾ തുറക്കുന്നതിൽ ഇറിഡോടോമി വിജയിക്കുന്നു.
മറ്റ് 25% ൽ, ലേസർ ഇറിഡോപ്ലാസ്റ്റി, മരുന്ന് (പൈലോകാർപൈൻ) അല്ലെങ്കിൽ ഇൻ‌സിഷണൽ സർജറി എന്നിവ ആവശ്യമായി വന്നേക്കാം.
പ്രാഥമിക ഓപ്പൺ ആംഗിൾ ഗ്ലോക്കോമ
ഒപ്റ്റിക് നാഡി കേടുപാടുകൾ വിഷ്വൽ ഫീൽഡിന്റെ പുരോഗമന നഷ്ടത്തിന് കാരണമാകുന്ന അവസ്ഥയാണ് പ്രാഥമിക ഓപ്പൺ ആംഗിൾ ഗ്ലോക്കോമ എന്ന് അറിയപ്പെടുന്നത്.
ക്രോണിക് സിംപിൾ ഗ്ലോക്കോമ എന്നും ഇത് അറിയപ്പെടുന്നു.
ഇത് കണ്ണിലെ വർദ്ധിച്ച സമ്മർദ്ദവുമായി ബന്ധപ്പെട്ടിരിക്കുന്നു.
പ്രാഥമിക ഓപ്പൺ ആംഗിൾ ഗ്ലോക്കോമ ഉള്ള എല്ലാ ആളുകൾക്കും കണ്ണിന്റെ മർദ്ദം സാധാരണ നിലയേക്കാൾ ഉയർന്നത് ആയിരിക്കണമെന്നില്ല, പക്ഷേ കണ്ണിന്റെ മർദ്ദം കുറയുന്നത് ഈ സന്ദർഭങ്ങളിൽ പോലും രോഗത്തിന്റെ പുരോഗതി തടയുന്നു.
അക്വസ് ഉണ്ടാകുന്ന അളവ് കൂടുന്നത് മൂലമോ, ട്രാബെക്കുലർ മെഷ് വർക്കിലെ തടസ്സങ്ങൾ മൂലമോ വർദ്ധിച്ച സമ്മർദ്ദം ഉണ്ടാകാം.
മൈക്രോസ്കോപ്പിക് പാസേജുകൾ തടഞ്ഞിരിക്കുന്നതിനാൽ, മർദ്ദം കൂടുകയും വളരെ ക്രമേണ കാഴ്ച നഷ്ടപ്പെടുകയും ചെയ്യുന്നു.
പെരിഫറൽ കാഴ്ചയെ ആദ്യം ബാധിക്കുന്നു എന്നതിനാൽ ഇതിന് തുടക്കത്തിൽ ലക്ഷണങ്ങൾ ഒന്നും ഉണ്ടാകണമെന്നില്ല, പക്ഷേ ചികിത്സിച്ചില്ലെങ്കിൽ ഒടുവിൽ മുഴുവൻ കാഴ്ചയും നഷ്ടപ്പെടും.
ഒപ്റ്റിക് നാഡി കപ്പിംഗ് വലുപ്പവും, വിഷ്വൽ ഫീൾഡ് പരിശോധനയും കൊണ്ട് രോഗനിർണയം നടത്തുന്നു.
യൂവിയോസ്ലീറൽ പാസേജുകൾ തുറക്കുന്നതിലൂടെ പ്രോസ്റ്റാഗ്ലാൻഡിൻ അഗോണിസ്റ്റുകൾ പ്രവർത്തിക്കുന്നു.
ടിമോളോൾ പോലുള്ള ബീറ്റാ-ബ്ലോക്കറുകൾ അക്വസ് ഉൽപ്പാദനം കുറയ്ക്കുന്നതിലൂടെ പ്രവർത്തിക്കുന്നു.
കാർബോണിക് അൺഹൈഡ്രേസ് ഇൻ‌ഹിബിറ്റർ കണ്ണിലെ സിലിയറി പ്രോസസുകളിൽ നിന്ന് ബൈകാർബണേറ്റ് രൂപപ്പെടുന്നത് കുറയ്ക്കുന്നു, അങ്ങനെ അക്വസ് ഉൽപ്പാദനം കുറയുന്നു.
പ്യൂപ്പിൾ ചെറുതാക്കുന്നതിലൂടെ ട്രാബെക്കുലാർ ഔട്ട്ഫ്ലോയിൽ പ്രവർത്തിക്കുന്ന മരുന്നുകളാണ് പാരസിംപതിറ്റിക് അനലോഗുകൾ.
ആൽഫ 2 അഗോണിസ്റ്റുകൾ ( ബ്രിമോണിഡിൻ , ആപ്രാക്ലോണിഡിൻ ) അക്വസ് ഉൽപാദനം കുറച്ച്  ഡ്രെയിനേജ് വർദ്ധിപ്പിക്കുന്നു.
ഡവലപ്മെന്റൽ ഗ്ലോക്കോമ
ഡവലപ്മെന്റൽ ഗ്ലോക്കോമകൾ താഴെപ്പറയുന്നവയാണ് പ്രാഥമിക കൺജനിറ്റൽ ഗ്ലോക്കോമ ഇൻഫന്റൈൽ ഗ്ലോക്കോമ പാരമ്പര്യ അല്ലെങ്കിൽ കുടുംബ രോഗങ്ങളുമായി ബന്ധപ്പെട്ട ഗ്ലോക്കോമ ദ്വിതീയ ഗ്ലോക്കോമ